Nóg ŉ sinkgat val in GautengDie sinkgat wat op die N12 in Benoni geval het. (Foto: Twitter) Nog ŉ sinkgat het in Gauteng geval. Dié keer naby die N12 in Benoni. Die Gautengse departement van paaie en vervoer het Saterdagoggend gewaarsku die sinkgat by Snake-rylaan naby die N12 is vier meter diep. Volgens ŉ kennisgewing deur die departement is die N12 tussen Golden-rylaan en Pioneer-weg gesluit. Motoriste is aangeraai om dié pad te vermy en eerder die Tom Jones-afrit na Heidelberg te neem. Dit is die derde sinkgat in ŉ week wat in Gauteng val. Die eerste twee het vroeër die week in onderskeidelik Centurion en Delmas geval. Gauteng het boonop Vrydag swaar reën gehad, wat vermoedelik bygedra het tot die ontstaan van die sinkgat in Benoni. Die Ekurhuleni-munisipaliteit sê hulle sal ŉ geologiese ondersoek doen om die omvang van die probleem te bepaal.